**МОДЕЛ УГОВОРА**

**о набавци потрошног материјала и резервних делова за пољопривредну механизацију**

**Закључен између:**

РС / МО / Војна установа „Дедиње“ са седиштем у Београду, Делиградска 40а,

ПИБ: 108341454 Матични број: 17864955

Број рачуна: 840-1188664-50 код НБС / УЗТ,

e-mail: office@vudedinje.com

коју заступа, по овлашћењу министра одбране, ЦЛ мастер Александар Радибратовић

(у даљем тексту: Наручилац)

и

............................................................................................................................,

са седиштем у ............................................, улица .........................................., ПИБ:.......................... Матични број: ........................................,

Број рачуна: ............................................ Назив банке:......................................,

Телефон:............................Телефакс: ........................................,

кога заступа.................................................................................,

(у даљем тексту: Извршилац),

Основ уговора:

ЈН Број:0023/2022

Број и датум одлуке о додели уговора: 773-\_\_\_ од \_\_\_\_\_\_.2022. године

Понуда изабраног понуђача бр. \_\_\_\_\_\_\_ од \_\_\_\_\_\_\_\_\_\_.2022. године

**ПРЕДМЕТ И РОК ВАЖЕЊА УГОВОРА**

Члан 1.

Предмет овог уговора је набавка добара: Потрошни материјал и резервни делови за пољопривредну механизацију.

Период испоруке добара је годину дана од дана закључења уговора.

Утрошком уговорене цене из члана 2. Уговора пре истека рока из става 2. овог члана, Уговор престаје да важи о чему Наручилац обавештава Извршиоца.

**ЦЕНА И КОЛИЧИНА**

Члан 2.

Укупна утврђена цена за испоручена добра из члана 1. овог Уговора износи:

* =\_\_\_\_\_\_\_\_\_\_\_\_\_ динара без ПДВ-а.
* = \_\_\_\_\_\_\_\_\_\_\_\_\_ динара са ПДВ-ом.

У понуђену цену урачунати су укупни трошкови извршиоца, fco места испоруке, одређена у чл.3. став 3. овог уговора.

Цене су фиксне за цео период важења уговора.

Спецификација уговорених резервних делова са ценовником дата је у прилогу овог уговора,

који чини његов саставни део, а на основу понуде извршиоца која је код наручиоца заведена под бројем 773-\_\_\_\_ од \_\_\_\_\_\_\_\_\_\_\_\_.\_2022. године.

Укупна количина добара представља процењене – оквирне потребе наручиоца за период од годину дана, на који се закључује уговор, те у периоду реализације уговора, у зависности од стварних потреба Наручиоца и/или наступања оправданих околности, количина робе која ће се набављати може бити мања од укупно уговорене количине.

**РОК, НАЧИН И МЕСТО ИСПОРУКЕ**

Члан 3.

Извршилац се обавезује да ће наручиоцу, добра која су предмет овог уговора испоручивати сукцесивно, у складу са потребама наручиоца, у року од \_\_\_\_\_\_ (макс.3 дана) од дана издавања писменог захтева.

У случају кашњења у испоруци добара, наручилац има могућност да одреди извршиоцу накнадни рок за испоруку. Уколико ни у накнадном року не изврши испоруку, наручилац има право на наплату уговорне казне.

Места испоруке:

а) Војна економија Ковин, Немањина 116 , за партије од 1 до 6;

б) Војна економија Сомбор, касарна Аеродром, за партије од 7 до 10.

**КВАЛИТЕТ РОБЕ**

Члан 4.

Квалитет робе, која је предмет овог уговора мора одговарати квалитету прве уградње, односно квалитету захтеваном у техничким спецификацијама дефинисаним у поступку јавне набавке, декларацији и упутствима за употребу тог производа.

Извршилац је дужан да уз сваку испоруку робе по овом уговору, наручиоцу достави декларацију и упутство за примену сваког појединачног производа, односно уверење о квалитету.

Извршилац се ослобађа одговорности за настале промене у квалитету, које су последица неправилног одржавања и чувања робе од стране наручиоца.

**КОНТРОЛА КОЛИЧИНЕ И КВАЛИТЕТА РОБЕ**

Члан 5.

За све време реализације Уговора представници наручиоца и извршиоца ће вршити квалитативни и квантитативни пријем испоручених добара, на уговореним локацијама и сачињавати Записник о пруженим услугама.

Кванитативни пријем робе врши се приликом истовара робе на место одредишта наручиоца, уз присуство представника извршиоца. Евентуална рекламација од стране наручиоца на испоручене количине истиче се одмах, ако је неслагање уочено приликом пријема, а уколико је уочено касније – мора бити сачињена у писаној форми и достављена извршиоцу у року од 8 дана од дана преузимања робе.

**ГАРАНТНИ РОК И РЕКЛАМАЦИЈЕ**

Члан 6.

Извршилац одговара за квалитет испоручене робе у гарантном року, према декларацији произвођача, а најмање 6 месеци од дана испоруке добара и потписивања Записника о квалитативном и квантитативном пријему добара. Рекламације на квалитет испоручених добара врше се писаним путем. Уколико испоручена добра не одговарају уговореном квалитету добара, односно имају видљиве мане, наручилац је дужан да о томе у року од 2

дана од дана пријема добара писмено, а у хитним случајевима усмено, обавести извршиоца и захтева испоруку добара у складу са уговореним квалитетом. Рок за решавање рекламација не може бити дужи од 5 дана од дана обавештења.

**УГОВОРНА КАЗНА**

Члан 7.

Ако Извршилац услуга не испуни предмет Уговора у роковима и на начин одређен Уговором, дужан је да плати Наручиоцу казну од 2%о од уговорене цене из члана 2. став 1. Уговора за сваки дан закашњења, с тим да укупан износ уговорне казне не може прећи 5% уговорене цене. Приликом исплате Наручилац ће умањити износ на рачуну за износ уговорне казне из става 1. овог члана. За умањење новчаног износа рачуна Наручилац није обавезан да тражи сагласност Извршиоца, али је дужан да га у року од осам дана писмено обавести о разлозима извршеног умањења.

**РОК И НАЧИН ПЛАЋАЊА**

Члан 8.

Наручилац се обавезује да ће извршиоцу исплатити вредност испоручене робе, у складу са чланом 2. овог Уговора, на рачун извршиоца број \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ код \_\_\_\_\_\_\_\_\_\_\_\_\_\_\_\_\_\_\_\_\_\_\_ у законском року од 45 дана од сваке сукцесивне испоруке и издавања фактуре.

Фактура мора бити регистрована у складу са Правилником о начину и поступку регистровања за приступ систему електронских фактура, начину приступања и коришћења система електронских фактура и начину коришћења података који су достаупни у систему електронских фактура („Службени гласник РС“, бр.69/2021, 132/2021 и 46/2022).

**ФИНАНСИЈСКО ОБЕЗБЕЂЕЊЕ**

Члан 9.

Извршилац се обавезује да у моменту потписивања уговора, достави следећe средствo финансијског обезбеђења испуњења својих уговорних обавеза:

- 1) **Бланко сопствену меницу**, која мора бити евидентирана у Регистру меница и овлашћења Народне банке Србије. Меница мора бити оверена у складу са статусном документацијом и потписана од стране лица овлашћеног за заступање а уз исту мора бити достављено **попуњено менично овлашћење – писмо**, оверено у складу са статусном документацијом, са назначеним износом од 10% од укупне вредности уговора без ПДВ-а, уз назнаку да је издата меница неопозива, безусловна и на први позив наплатива, уколико извршилац не испуњава своје обавезе из уговора. Рок важења менице је 30 дана дуже од трајања уговора.

2) **Картон депонованих потписа** код пословне банке овлашћених лица која су потписала бланко меницу.

3**) Потврду** да је меница евидентирана у регистру меница и овлашћења који води НБС;

4) Примљена меница може се попунити и наплатити у складу са меничним писмом-овлашћењем под условом да извршилац не извршава уговорене обавезе.

**РАСКИД, ИЗМЕНЕ И ДОПУНЕ УГОВОРА**

Члан 10.

Уговор се може раскинути споразумно, са отказним роком од 8 дана. Отказни рок тече од дана писменог споразума о раскиду Уговора.

Уколико извршилац није у могућности да испоштује рок и динамику испоруке добара, наручилац може раскинути уговор на штету извршиоца.

Члан 11.

Промене Уговора важиће само уколико су сачињене у писменој форми, уз обострану сагласност уговорних страна, о чему сачињава анекс Уговора.

**СПОРОВИ**

Члан 12.

Уговорне стране су сагласне да ће се на међусобне односе који нису дефинисани Уговором, примењивати одредбе Закона о облигационим односима.

Члан 13.

Уговорне стране су сагласне да ће све евентуалне спорове који проистекну из Уговора решавати споразумно.

У случају да настали спор није могуће решити споразумом, уговорне стране су сагласне да ће за њихово решавање бити надлежан Привредни суд у Београду.

**ЗАВРШНЕ ОДРЕДБЕ**

Члан 14.

Уговор ступа на снагу даном потписивања од стране обе уговорне стране.

Уговор је сачињен у 4 истоветна примерака од којих свакој страни припада по 2 примерка.

**НАРУЧИЛАЦ ИЗВРШИЛАЦ**

**ВОЈНА УСТАНОВА „ДЕДИЊЕ“ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ПО ОВЛАШЋЕЊУ**

**МИНИСТРА ОДБРАНЕ (Потпис овлашћеног лица)**

**цивилно лице**

**мастер Александар Радибратовић**